Mercedese boss: nii head Hamiltoni pole ma viimasel neljal aastal näinud - F1 - Postimees Sport: Värsked spordiuudised Eestist ja välismaalt
5. aprill 2017, 12:51
«Sellist Lewist pole ma viimased neli aastat näinud – nii rajal kui selle kõrval,» ütles Wolff, kes on oma hoolealusega ülimalt rahul, hoolimata sellest, et avaetapil Austraalias tuli leppida teise kohaga.
Suure tõenäosusega juhiks MM-sarja üldarvestust praegu just Hamilton, kuid Mercedese meeskonna taktikavalik pani Hamiltoni võimalustele Austraalias korraliku põntsu. «Austraalia oli täis erinevaid õppetunde. Lähme nüüd Hiina ning oleme valmis lahinguks,» jätkas Wolff.
Mercedesel on põhjust Hiina GP eel optimistlik olla – viimasel viiel aastal on sealt etapivõiduga naastud neljal korral. Hiina GP sõidetakse sel nädalavahetusel.